**Adószám: 13318871 – 2 – 17**

**Cégjegyzékszám: 17 – 09 - 005090**

**KSH: 13318871 – 8110 – 113 - 17**

**KIEGÉSZÍTŐ MELLÉKLET**

**2016. évi**

**Egyszerűsített éves beszámolóhoz**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Pap Péter**

**Ügyvezető igazgató**

**Általános rész**

A BÁT-KOM 2004. Városüzemeltető és Szolgáltató Kft. tevékenységét **2004.07.13**-án kezdte meg.

A társaság alaptevékenysége: Hulladékgyűjtés, - kezelés

A vállalkozás korlátolt felelősségű társaságként működik, a törzstőke nagysága 3000 e Ft. Tulajdonosa: Bátaszék Város Önkormányzata (100 %)

A számviteli információs rendszer kialakítása és működtetése megbízott külső szolgáltató feladata. A külső szolgáltató neve, elérhetősége: SUNLITE Bt. 7140. Bátaszék, Béke sor 12/1.

**A beszámolót bejegyzett könyvvizsgáló nem ellenőrizte**

A mérlegkészítés pénzneme **HUF**

A mérlegkészítés időpontja: **2017.04.30.**

Jelen kiegészítő melléklet a SZT 16.§ (5) bekezdése szerint azokat az információkat tartalmazza, melyek a nyilvánosságra hozatal szempontjából fontosak. A fontosságot a haszon-ráfordítás elve alapján határoztuk meg.

**Számviteli politika**

A vállalkozás számviteli politikájának összeállításakor figyelembe vette a számviteli törvény alapelveit. Ez biztosítja azt, hogy a cég beszámolója reálisan mutatja a vállalkozás jelenlegi vagyoni és pénzügyi helyzetét, és a mai helyzet alapján a jövőbeni tervek is kirajzolódnak.

Mérlegét "A" változatban készíti.

A könyveket a kettős könyvvitel rendszerében vezeti. A könyvelésre kiadott számlacsoportokat, számlákat, al- és részletező számlákat, azok számjeleit és megnevezését a számlatükörbe fogja össze. A számlatükör és a szöveges számlarend együtt teszi lehetővé, hogy a könyveit a számviteli törvény előírásai szerint vezesse.

A felmerült költségeket elsődlegesen az 5. számlaosztályban tartja nyilván. Az 5. számlaosztály megfelelő tagolásával biztosítja, hogy mind a külső, mind a belső információk rendelkezésre álljanak. A 6-7 számlaosztályokat nem nyitotta meg.

A rendkívüli bevételek és kiadások között azokat a tételeket mutatja ki, melyek nincsenek összefüggésben a szokásos vállalkozási tevékenységgel, vagy értékük, összegük miatt nem minősülnek szokásosnak. A gazdasági események tételes felülvizsgálata során kell eldönteni, hogy melyeket kell rendkívüli ráfordítások, illetve rendkívüli bevételek közé átvezetni.

Rendkívüli tételnek számít az, amelynek összege a mérleg főösszeg 1 %-át, vagy a nettó árbevétel 0,5 %-át meghaladja.

A vállalkozás a beszámoló összeállításánál az alábbi értékelési eljárásokat alkalmazta:

Az immateriális javak beszerzési értékét beszerzési áron az amortizációval csökkentve mutatja ki.

A tárgyi eszközöket beszerzési áron az amortizációval csökkentve mutatja ki.

Értékcsökkenési leírás módja:

Az évenként elszámolandó értékcsökkenés megtervezése - az egyedi eszköz várható használata, ebből adódó élettartama, fizikai és erkölcsi avulása, az egyéb körülmények és a tervezett maradványérték figyelembevételével - általában az eszköz bekerülési (bruttó) értékének arányában történik.

Az értékcsökkenés tervezésekor a cég az eszközök elhasználódásának ideje függvényében lineáris leírást alkalmazott.

Kis értékű eszközök értékcsökkenési leírása:

Az 100.000 Ft alatti egyedi bekerülési értékkel bíró vagyoni értékű jogok, szellemi termékek, tárgyi eszközök bekerülési értéke a használatbavételkor értékcsökkenési leírásként egy összegben elszámolásra kerül. Ebben az esetben az értékcsökkenési leírást tervezni nem kell.

Nem jelentős maradványérték:

A maradványérték nulla összeggel vehető figyelembe az értékcsökkenési leírás tervezése során, ha az eszköz hasznos élettartama végén várhatóan realizálható értéke valószínűsíthetően nem haladja meg a 100 e Ft-ot.

Ha a vállalkozó szempontjából meghatározó jelentőségű tárgyi eszközöknél az évenként elszámolásra kerülő értékcsökkenés megállapításakor (megtervezésekor) figyelembe vett körülményekben (az adott eszköz használatának időtartamában, az adott eszköz értékében vagy a várható maradványértékben) lényeges változás következett be, terven felüli értékcsökkenést kell elszámolni.

Terven felüli értékcsökkenést kell az immateriális jószágnál, a tárgyi eszközöknél elszámolni akkor is, ha

- az immateriális jószág, a tárgyi eszköz könyv szerinti értéke tartósan és jelentősen magasabb, mint ezen eszköz piaci értéke;

- a szellemi termék, a tárgyi eszköz értéke tartósan lecsökken, mert a szellemi termék, a tárgyi eszköz a vállalkozási tevékenység változása miatt feleslegessé vált, vagy megrongálódás, megsemmisülés illetve hiány következtében rendeltetésének megfelelően nem használható, illetve használhatatlan;

- a vagyoni értékű jog a szerződés módosulása miatt csak korlátozottan vagy egyáltalán nem érvényesíthető;

- a befejezetlen kísérleti fejlesztés révén megvalósuló tevékenységet korlátozzák, vagy megszüntetik, illetve az eredménytelen lesz.

A terven felüli értékcsökkenést olyan mértékig kell végrehajtani, hogy az immateriális jószág, a tárgyi eszköz, a beruházás használhatóságának megfelelő, a mérlegkészítéskor érvényes (ismert) piaci értéken szerepeljen a mérlegben. Amennyiben az immateriális jószág, a tárgyi eszköz, a beruházás rendeltetésének megfelelően nem használható, illetve használhatatlan, megsemmisült, vagy hiányzik, az immateriális javak, a tárgyi eszközök, a beruházások közül - terven felüli értékcsökkenés elszámolása után - ki kell vezetni.

Nem számolható el terv szerinti, illetve terven felüli értékcsökkenés a már leírt, illetve a tervezett maradványértéket elért immateriális jószágnál, tárgyi eszköznél.

A vállalkozás az immateriális javakról és tárgyi eszközökről folyamatos mennyiségi analitikát vezet a főkönyvvel való folyamatos egyeztetés mellett, a mérleg fordulónapján kötelező jelleggel.

A vásárolt készletekről év közben nem vezet folyamatos mennyiségi és értéknyilvántartást. Az adott időszak készletnövekedéseit azonnal költségként, ráfordításként számolja el. A készletek év végi

–fordulónapi- tényleges záró állományát, a valódiság elvét biztosítandó, kötelező leltározással kell megállapítani, s a leltárértéket az utolsó beszerzési árak figyelembevételével kell meghatározni.

Analitikus nyilvántartást vezet a cég a vevői követelésekről és a szállítói tartozásokról. A munkabérek, és egyéb személyi jellegű kifizetések analitikus nyilvántartási kötelezettségének a bérszámfejtés keretében tesz eleget.

A két vagy több évet érintő gazdasági események eredményre gyakorolt hatásának kiszűrésére aktív és passzív időbeli elhatárolás számlát alkalmaz.

Lényeges hibák értelmezése:

A megbízható és valós képet lényegesen befolyásoló hibáknak minősülnek a feltárt hibák, ha összevont és göngyölített hatásukra a feltárás évét megelőző üzleti év mérlegében kimutatott saját tőke legalább 20%-kal változik.

Jelentős összegű hibák értelmezése:

Jelentős összegűnek minősül az üzleti évben feltárt, egy üzleti évre vonatkozó hibák hatása, ha a saját tőke változásai abszolút értékének együttes összege a vizsgált üzleti évre készített beszámoló eredeti mérleg-főösszegének 2%-át, vagy az 500 m Ft-ot meghaladja. Ebben az esetben a feltárt hibák hatása a tárgyévi beszámolóban nem a tárgyévi adatok között, hanem elkülönítetten, előző évek módosításaként kerül bemutatásra.

Ismételt közzététel alkalmazása:

A megbízható és valós képet lényegesen befolyásoló, jelentős összegű hibák feltárása esetén a feltárás évét megelőző üzleti év beszámolóját az eredeti és a módosított adatok bemutatásával, a módosítások kiemelésével a tárgyévi beszámoló közzétételét megelőzően ismételten közzé kell tenni.

A hibák egyes üzleti évekre gyakorolt hatását ebben az esetben a tárgyévi beszámoló kiegészítő mellékletében kell bemutatni.

Jelentős összegű különbözetek értelmezése:

Az egyes tételek esetében jelentős összegű különbözetnek a 100 e Ft-ot meghaladó összeg minősül. A fogalom alkalmazása az előző üzleti évhez képest nem változott.

Jelentős összhatás értelmezése:

A tételenként nem jelentős különbözeteket is figyelembe kell venni, ha a különbözetek összhatása által valamely mérleg- vagy eredmény-kimutatás sor értéke 1 millió forintot meghaladó értékben változik. A fogalom alkalmazása az előző üzleti évhez képest nem változott.

A cégnél az év során történt ellenőrzések jelentősebb összegű eltéréseket nem állapítottak meg.

A cég jelenleg jó piaci helyzetet mondhat magának. Igyekszik ezt úgy kihasználni, hogy tevékenysége színvonalának emelése útján piaci pozícióit megtarthassa (növelhesse). A mérlegkészítésig a vállalkozói tevékenység folytatásának ellentmondó tényező vagy körülmény nem áll fenn.

**Tájékoztató rész**

Munkavállalók béradatai:

|  |  |  |
| --- | --- | --- |
|  | Megnevezés | Összeg |
| **54** | **BÉRKÖLTSÉG** | **56 167 127** |
| ***541*** | ***Bérköltség*** | ***54 872 337*** |
| 5411 | Munkabér | 46 423 304 |
| 5413 | Bérpótlékok | 800 630 |
| 54131 | Bérpótlék 100%-os | 98 052 |
| 54132 | Bérpótlék 50% | 702 578 |
| 5414 | Rendkívüli munkavégzés | 484 153 |
| 54151 | Fizetett szabadság | 6 591 464 |
| 54152 | Szabadság megváltása | 132 317 |
| 5416 | Betegszabadság | 440 469 |
| **542** | **Megbízási díjak** | **50 130** |
| **543** | **Tiszteletdíjak** | **480 000** |
| **544** | **Jutalom** | **90 000** |
| **545** | **Egyszerűsített foglalkoztatás bérköltsége** | **674 660** |

|  |  |
| --- | --- |
| **SZEMÉLYI JELLEGŰ EGYÉB KIFIZETÉSEK** |  |

|  |  |  |
| --- | --- | --- |
|  | Megnevezés | Összeg |
| **55** | **SZEMÉLYI JELLEGŰ EGYÉB KIFIZETÉSEK** | **11 170 846** |
| 5517 | Foglalkoztatót terhelő táppénz, táppénzkiegészítés | 212 580 |
| 5531 | Gépkocsi költségtérítés | 455 056 |
| 5533 | Bankszámlavezetés költségtérítése | 22 000 |
| 5534 | Munkábajárás hozzájárulása | 345 460 |
| 5541 | Erzsébet étkezési utalvány | 3 251 000 |
| 5542 | Béren kívüli juttatás SZJA 16% | 1 532 054 |
| 5543 | Telefon természetbeni juttatás SZJA | 18 946 |
| 5545 | Erzsébet Ajándékutalvány | 5 333 750 |

Az átlagos statisztikai létszám: 36 fő

**Mérleghez kapcsolódó kiegészítések**

**Passzív időbeli elhatárolások bemutatása (4821 számla)**

|  |  |  |  |  |  |
| --- | --- | --- | --- | --- | --- |
| Partnernév | megjegyzés | efsz | tartozik | követel | egyenleg |
| NETFONTelecom Kft. | Időbeli elhatárolás feloldása | 5292; | 3 332 | 0 | 3 332 |
| T-Mobile Rt. | Időbeli elhatárolás feloldása | 5292; | 5 713 | 0 | 9 045 |
| T-Mobile Rt. | Időbeli elhatárolás feloldása | 5292; | 8 268 | 0 | 17 313 |
| MVM Partner ZRT | Időbeli elhatárolás feloldása | 511431; | 7 988 | 0 | 25 301 |
| E-ON Energiaszolg. Kft. | Időbeli elhatárolás feloldása | 511433; | 768 | 0 | 26 069 |
| E-ON Energiaszolg. Kft. | Időbeli elhatárolás feloldása | 511433; | 509 | 0 | 26 578 |
| E.R.Ö.V. Egyesült Reg. Ön | Időbeli elhatárolás feloldása | 511424; | 277 | 0 | 26 855 |
| E.R.Ö.V. Egyesült Reg. Ön | Időbeli elhatárolás feloldása | 511424; | 972 | 0 | 27 827 |
| E.R.Ö.V. Egyesült Reg. Ön | Időbeli elhatárolás feloldása | 511421; | 750 | 0 | 28 577 |
| E.R.Ö.V. Egyesült Reg. Ön | Időbeli elhatárolás feloldása | 511423; | 972 | 0 | 29 549 |
| E.R.Ö.V. Egyesült Reg. Ön | Időbeli elhatárolás feloldása | 511424; | 3 714 | 0 | 33 263 |
| E-ON Energiaszolg. Kft. | Időbeli elhatárolás feloldása | 511413; | 7 079 | 0 | 40 342 |
| E-ON Energiaszolg. Kft. | Időbeli elhatárolás feloldása | 511413; | 9 061 | 0 | 49 403 |
| T-Com Rt. | Időbeli elhatárolás feloldása | 5292; | 16 188 | 0 | 65 591 |
| LUKOIL Mo. Kft | Időbeli elhatárolás feloldása | 51131; 51133; 51134; | 85 433 | 0 | 151 024 |
|  | Mérlegfordulónap előtti időszakot terhel | 491 | 0 | 79 865 | 71 159 |
| E-ON Energiaszolg. Kft. | 150610761144 Gázdíj | 511411; | 0 | 51 467 | 19 692 |
| E-ON Energiaszolg. Kft. | 1506107611453 Gázdíj | 511411; | 0 | 19 692 | 0 |

**Aktív időbeli elhatárolások**

**Nem került sor elhatárolásra**

Immateriális javak és tárgyi eszközök mozgásának leírása (bruttó értékben)

1. **számú melléklet**

A környezet védelmét közvetlenül szolgáló tárgyi eszközei a társaságnak nincsenek.

Elszámolt értékvesztés

Befektetett pénzügyi eszközök értékelése kapcsán elszámolt értékvesztés nincs.

Készletek értékelése kapcsán elszámolt értékvesztés nincs.

Forgóeszközök között kimutatott értékpapírok értékelése kapcsán elszámolt értékvesztés nincs.

A társaság szempontjából meghatározó jelentőségű tárgyi eszközöknél az azok beszerzésekor (üzembe helyezésekor) megtervezett értékcsökkenés elszámolásában változás nem történt.

A társaság szempontjából meghatározó jelentőségű tárgyi eszközöknél az azok beszerzésekor (üzembe helyezésekor) megtervezett várható maradványértékben változás nem történt.

A vállalkozás tevékenységéből veszélyes hulladék nem keletkezett. Ennek bemutatása veszélyességi osztályok alapján:

A mérlegben nem szereplő környezetvédelmi károk, kötelezettségek nem várhatók.

A cégnek nincs sem zálogjoggal, sem egyébjoggal biztosított kötelezettsége.

A társaságnak hátrasorolt kötelezettsége nincs.

Az összes olyan pénzügyi kötelezettség, ami a pénzügyi helyzet értékelése szempontjából jelentőséggel bír, megjelenik a mérlegben.

Az eszközök értékelése következtében a társasági adó alapjának számításánál az adózás előtti eredményt módosító tételek nem voltak.

**Eredmény-kimutatáshoz kapcsolódó kiegészítések**

**Belföldi értékesítés nettó árbevételének bemutatása**

|  |  |  |
| --- | --- | --- |
|  | Megnevezés | Összeg |
| **91** | **BELFÖLDI ÉRTÉKESÍTÉS ÁRBEVÉTELE** | **47 642 431** |
| 911 | Szemétszállítás, szemétkezelés árbevétele | 45 000 |
| 9123 | Sörpadok, színpad bérleti díj bevétele | 3 150 |
| 9125 | Építőipari eszközök kölcsönzése | 48 937 |
| **9129** | **Uszoda szolgáltatás díj** | **6 157 300** |
| 9131 | POCLAIN gépi munka bevétele | 143 611 |
| 914 | Épületek, építmények, közművek építésének árbevétele | 15 315 082 |
| 915 | Anyag, árú értékesítés bevétele | 1 620 646 |
| 916 | Közúti teherszállítás árbevétele | 243 051 |
| ***917*** | ***Városüzemeltetési, parkgondozás, közterület karbantartási feladatok*** | ***521 409*** |
| 9171 | Parkgondozás, közterület karbantartás - Önkormányzat | 200 485 |
| 9172 | Parkgondozás, közterület karbantartás - Lakosság | 19 200 |
| 9173 | Parkgondozás, közterület karbantartás - Vállalkozások | 252 460 |
| 9174 | Csapadékvíz elvezetés, belvízvédelem | 49 264 |
| ***918*** | ***Takarításból származó bevételek*** | ***20 316 000*** |
| 9181 | Takarításból származó bevétel -B-A-P Okt.Központ | 6 409 000 |
| 9182 | Takarításból származó bevétel - II. Géza Gimnázium | 2 280 000 |
| 9184 | Takarításból származó bevétel - Bátmetál | 2 250 000 |
| 9185 | Takarításból származó bevétel - Önkormányzat | 4 741 000 |
| 9186 | Takarításból származó bevétel - Városi könyvtár | 1 089 000 |
| 9187 | Takarításból származó bevétel Gondozási Közp. | 3 547 000 |
| 9191 | Rendezvények lebonyolításának bevételei | 173 160 |
| 9192 | Lakóházkezeléssel kapcsolatos egyéb bevételek | -226 604 |
| ***9195*** | ***Tanuszoda bevételek*** | ***2 827 873*** |
| 91951 | Uszoda belépőjegyek | 1 757 483 |
| 91952 | Uszoda bérletek | 1 070 390 |
| 9199 | Egyéb bevételek | 453 816 |

|  |  |  |
| --- | --- | --- |
|  | Megnevezés | Összeg |
| 96 | EGYÉB BEVÉTELEK | 84 068 622 |
| 961 | Értékesített immateriális javak és tárgyi eszközök bevétele | 315 000 |
| 9634 | Város üzemeltetési Költségek, ráfordítások ellentételezésére kapott hozzájárulás | 23 800 000 |
| 9635 | Köznevelési intézmények működtetési feladataihoz hozzájárulás | 18 992 454 |
| 9636 | Városi piac üzemeltetés közfeladatához hozzájárulás | 2 200 000 |
| 9637 | Sportpálya működtetés támogatása | 4 054 000 |
| 96711 | Munkaügyi Központtól kapott foglalkozásbővítő bértámogatás | 2 119 101 |
| 96721 | Tanuszoda üzemeltetés kiegészítése | 31 932 000 |
| 969 | Különféle egyéb bevételek | 656 067 |
| 9696 | Továbbszámlátott, közvetített szog.bevétele | 50 188 |
| 9698 | Egyéb különféle bevételek | 603 592 |
| 9699 | Kerekítési differencia | 2 287 |

Devizában, valutában elszámolt belföldi vagy exportértékesítés nem volt.

A vállalkozás exporttámogatásban nem részesült.

A vállalkozás támogatási program keretében dotációt nem kapott.

Kapcsolt vállalkozástól származó bevétel nem volt.

Tárgyévben kutatási, kísérleti fejlesztési költség nem volt.

**A PÉNZÜGYI HELYZET RÖVIDTÁVÚ MUTATÓI 2016. év**

A társaság az üzleti évben **375 e Ft adózás előtti eredményt** realizált. A pénzügyi helyzetet, illetve a likviditást vizsgálva megállapítható, hogy forgóeszközei 97,7 %-os fedezetet nyújtanak a rövidlejáratú kötelezettségeire.

**A VAGYONI HELYZET ÉS A TŐKESZERKEZET MUTATÓI 2016. ÉVBEN**

A befektetett eszközök értéke 6 560 e Ft. Az előzőekben a részletei, illetve összetevői már bemutatásra kerültek. A befektetett eszközöket 91 % ban a saját tőke fedezi, finanszírozza. A tárgyi eszközöket úgyszintén. A befektetett eszközök aránya az összes eszközön belül jelentős 30,7 %.

**AZ EREDMÉNY ÉS A JÖVEDELMEZŐSÉG ALAKULÁSA 2016. ÉVBEN**

A társaság a 2016.év során 47 642 e Ft nettó árbevételt, 84 069 e Ft egyéb bevételt realizált. Így összes bevétele 131 711 e Ft. Az összes felmerült ráfordítás, kiadás 131 073 e Ft. Az adózás előtti eredmény 638 e Ft. A 2016.évi fizetendő társasági adó összege 263 e Ft, így az adózott eredmény 375 e Ft.

Bátaszék, 2017. május 18.

**Pap Péter**

Ügyvezető